Diari Oficial de la Generalitat Valenciana


Sumari del DOGV 684, del 20-10-1987 (1987/809790)

RESOLUCIÓ de 7 de setembre de 1987, de la Direcció General d'Ordenació i Innovació Educativa, per la qual hom convoca concurs per a la selecció de Centres Públics d'Ensenyaments Mitjàns per a la posada en funcionament amb caràcter experimental de Serveis Psicopedagògics Escolars.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   684

Data del DOGV
:   20-10-1987

Secció del DOGV
:   ALTRES DISPOSICIONS

Número del document
:   1987/809790


Data del document
:   07-09-1987

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 7 de setembre de 1987, de la Direcció General d'Ordenació i Innovació Educativa, per la qual hom convoca concurs per a la selecció de Centres Públics d'Ensenyaments Mitjans per a la posada en funcionament amb caràcter experimental de Serveis Psicopedagògics Escolars.  
El dret a l?orientació educativa es troba reconegut en l?ordenament vigent ja que va ser establert a la Llei General d'Educació. Aquest dret haurà de garantir-se, almenys, durant tota l?escolaritat en nivells educatius no universitaris com una cosa inherent a l?educació.  
Els Serveis Psicopedagògics Escolars (SPES) es creen a la Conselleria de Cultura, Educació i Ciència per Decret 136/84, de 10 de desembre, del Consell de la Generalitat Valenciana com a equips tècnics de composició multiprofessional i acció interdisciplinar en tots els nivells i les modalitats d'ensenyaments no universitaris i com a instrument per a la promoció de la millora qualitativa del servei educatiu.  
La vinculació entre docència i orientació fa aconsellable que les funcions i els serveis d'orientació educativa no siguen solament exteriors als Centres, sinó que es troben també íntimament articulats en l?organització i l'activitat dels centres. Una de les vies més adequades per tal d'assegurar aquesta articulació és incorporar-hi recursos per tal que siguen els Centres els qui coordinen i promoguen les activitats d'orientació educativa que corresponen a tot el Professorat.  
Aquest tipus d'activitat sembla particularment urgent i important en els Centres d'Ensenyaments Mitjans, en una etapa educativa en què els alumnes afronten les primeres opcions personals de transcendència pel que fa a llur futur acadèmic i professional, en haver de triar entre diversos materials i especialitats dins el sistema educatiu, o fora d'ell, en les eixides laborals de diferent nivell i qualificació per a les quals capacita el susdit sistema educatiu.  
Aquesta necessitat ha comportat que la Conselleria de Cultura, Educació i Ciència impulse un pla d'actuació que garantirà que, en els propers anys, tots els Centres educatius d'Ensenyament Mitjà podran incorporar aquestes activitats d'orientació, i s?iniciarà durant aquest curs la provisió de recursos. Semblantment a d'altres accions renovadores introduïdes en el sistema, també és aconsellable que es faça de manera gradual i progressiva amb l'atribució d'un caràcter experimental tant a la selecció de centres como al perfil professional i desenvolupament funcional d'aquests Serveis. Per tot això, i d'acord amb l'article segon apartat 3 de l?Ordre d?1 de juliol, per la qual es convoca concurs de provisió de places per a Serveis Psicopedagògics Escolars, aquesta Direcció General, ha resolt:  
Primer. Convocar concurs per tal de seleccionar Centres Públics d'Ensenyaments Mitjans, per a la implantació progressiva i amb caràcter experimental de Serveis Psicopedagògics Escolars.  
Els centres seleccionats es distribuiran de la forma següent:  
Alacant = 5.  
Castelló = 3.  
València = 8.  
Segon  
Els Centres seleccionats comptaran amb un funcionari docent titulat en Psicologia i/o Pedagogia dels que resulten seleccionats per la convocatòria de l?Ordre de la Conselleria d?1 de juliol de 1987.  
Tercer  
Podran participar en aquesta convocatòria tots els Centres Públics d'Ensenyaments Mitjans de la Comunitat Valenciana.  
Quart  
1. Els Centres que voldran prendre part en aquesta convocatòria podran presentar la sol·licitud, dirigida al Director General d'Ordenació i Innovació Educativa, fins al dia 30 d'octubre d'enguany.  
2. Els Centres adjuntaran a la instància sol·licitud la documentació següent:  
a) Certificació de l'acta del Consell Escolar del Centre on s'acorda la presentació de sol·licitud del SPE de Centre.  
b) Memòria de les activitats d'Orientació realitzades pel Centre en el curs 86/87.  
c) Projecte d'organització de l?Orientació en el Centre per al curs 87/88.  
d) Informe del Centre pel que fa a:  
1. Condicions materials:  
- Ubicació del Servei.  
2. Organització horari:  
- Horari i torns.  
3. Professorat:  
- Nombre i situació administrativa.  
4. Alumnat:  
- Nombre d'alumnes per curs.  
- Index de fracàs escolar.  
- Existència d'associació, si s'escau.  
5. Organització Pedagògica.  
3. Les sol·licituds i la documentació hauran de trametres al corresponent Servei Territorial de Cultura i Educació mitjançant qualsevol dels procediments establerts en l'article 66 de la Llei de Procediment Administratiu.  
El Servei Territorial trametrà en el termini màxim de 10 dies les sol·licituds presentades, acompanyades dels informes pertinents de la Inspecció Educativa, a la Direcció General d'Ordenació i Innovació Educativa.  
Cinqué  
Per tal de seleccionar els Centres es constituirà una Comissió presidida pel Director General d'Ordenació i Innovació Educativa i que la integrarà:  
a) El Cap del Servei d'Educació Especial i Suport Escolar.  
b) El Cap del Servei d'Ordenació Acadèmica.  
c) El Cap del Servei d'Inspecció.  
d) El Cap del Servei de Centres Públics.  
e) Un membre dels SPE designat pel Director General.  
f) Un director d'Institut de Batxillerat designat pel Director General.  
g) Un director d'FP designat pel Director General.  
Sisé  
La prioritat de la selecció la determinarà la combinació dels factors següents:  
a) Necessitats pedagògiques i sòcio-educatives pròpies del Centre i de la zona.  
b) Nombre d'alumnes i torns del Centre.  
c) Memòria i projecte d'activitats d'Orientació.  
d) Participació del Centre en Projectes d'Experimentació i Innovació Educatives.  
Seté  
L'orientació educativa en els Centres inclourà les funcions següents:  
a) Coordinar, recolzar i oferir un suport tècnic a les activitats d'orientació i tutoria que els professors realitzen amb els corresponents grups d'alumnes.  
b) Proporcionar informació i orientació als alumnes, col·lectivament i individual, sobre les diverses alternatives educatives i professionals que en cada moment se'ls presenten a l?elecció, i facilitar els coneixements de les possibilitats que hi ha en d'altres modalitats i nivells educatius, així com el món de les professions i, en general, del treball.  
c) Proporcionar als Professors instruments educatius que permetran un ensenyament més efectiu en els alumnes amb problemes.  
d) Assegurar l?enllaç entre els Professors, els alumnes i els pares, pel que fa a opcions acadèmiques o professionals.  
e) Assegurar la connexió del Centre amb el corresponent Servei Psicopedagògic i amb els Centres d'Educació General Bàsica de la zona, els alumnes de la qual previsiblement seran rebuts en el Centre en acabar l?etapa bàsica.  
Vuité  
Els Centres ordenaran aquesta activitat d'orientació sota la coordinació del Cap d'Estudis, amb participació activa dels Professors tutors a les hores que els corresponen per tutoria i amb l?organització interna (per cursos, àrees, etc.) que en cada cas es considere oportú.  
Nové  
El membre dels Serveis Psicopedagògics Escolars adscrit al Centre, als efectes organitzatius i funcionals, s'inclourà en el Claustre de Professors i organitzarà l'activitat d'acord amb l'equip directiu del Centre.  
Desé  
1. Els membres dels SPE adscrits als Centres de la mateixa província:  
a) Coordinaran llurs plans d'actuació.  
b) Assessoraran la resta de Centres en l?organització de l'activitat orientadora.  
c) Establiran les vies de coordinació amb els Serveis Psicopedagògics Escolars de Zona.  
2. El seguiment, la coordinació i l'avaluació de les actuacions dels SPE dels Centres d'Ensenyaments Mitjans correspondrà als Inspectors de Circumscripció i al respectiu Coordinador del Programa de Recolzament Escolar d'acord amb les funcions que respectivament els són pròpies.  
Onzé  
Aquesta Resolució entrarà en vigor l?endemà de la publicació en el Diari Oficial de la Generalitat Valenciana.  
València, 7 de setembre de 1987. - El Director General d'Ordenació i Innovació Educativa: Francisco Ferrer Sánchez.